Source: https://e-juridic.manager.ro/articole/impozitarea-pensiilor-speciale-la-ccr-27232.html
Timestamp: 2020-07-02 15:39:15+00:00
Document Index: 323541

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ']

Proiectul de lege adoptat de Parlamentului Romaniei care prevedea impozitarea tuturor pensiilor speciale a fost contestat la CCR de Avocatul Poporului, Renate Weber.
Joi, Parlamentul Romaniei a definitivat adoptarea proiectului de lege prin care se introducea impozitarea tuturor pensiilor speciale. A fost adoptat cu 0 voturi "impotriva", insa au fost inregistrate 43 de abtineri. Majoritatea celor care au ales sa se abtina au fost membri ai grupului parlamentar USR.
De altfel, Dan Barna, liderul USR, a spus in sedinta comuna a Camerei Deputatilor si Senatului ca parlamentarii Puterii s-au "asigurat ca la temelia acestei legi s-a pus un pachet de dinamita".
"Ce ati facut dumneavoastra astazi aici cu aceasta prevedere este ca intr-un film de Sergiu Nicolaescu, unde bagati un pachet de dinamita la temelia constitutionala a acestei legi, asigurandu-va astfel ca CCR va respinge aceasta lege. In felul acesta se creeaza un carlig foarte puternic (...) pentru ca CCR a fost consecventa cu privire la situatiile de suprapunere legislativa. (...) Pentru deputati si senatori trebuie o sedinta comuna, e adevarat. Dar noi trebuia sa facem acest lucru separat, nu prin revotarea asupra PL-x nr. 396/2019. (...) Voi spuneti ca acest proiect devine mai constitutional cu aceasta reglementare, iar noi spunem ca aceasta modificare dinamiteaza orice credibilitate a legii. Asadar, domnilor Simonis, Orban, Ciolacu, daca CCR decide respingerea impozitarii pensiilor speciale, astept demisia dumneavoastra", a spus Dan Barna.
Avocatul Poporului sustine ca impozitarea pensiilor speciale incalca principiul securitatii juridice, intrucat modificarea a fost adoptata cu intrare in vigoare "la data de 1 a lunii urmatoare publicarii in Monitorul oficial al Romaniei, Partea I", astfel fiind incalcat principiul predictibilitatii legislative in materie fiscala.
Totodata, Renate Weber sustine ca actul nu poate fi constitutional pentru ca se reglementeaza "sarcini fiscale doar in sarcina unor anumite categorii de contribuabili (si anume care realizeaza venituri din pensii si indemnizatii pentru limita de varsta primite in baza unor legi/statute speciale)".
Avocatul Poporului mai arata ca orice "taxa instituita pentru persoane fizice sau juridice trebuie sa fie urmata de un serviciu sau o lucrare efectuata in mod direct si imediat de catre organe sau institutii publice".
In sesizarea trimisa CCR se mai arata ca nu este respectat nici principiul interdictiei dublei impozitari.
Renate Weber mai sustine ca impozitarea progresiva nu este corect gandita, intrucat trebuie sa fie aceeasi pentru toti contribuabilii persoane fizice.
Simultan, impozitarea pensiilor speciale a fost trimisa pentru verificare la CCR si de catre ICCJ.
Corina Corbu, conducatoarea institutiei, arata ca pensiile speciale, cele vizate de impozitare, sunt supuse unei duble impuneri, contrar principiului nediscriminarii si principiului asezarii juste si echitabile a sarcinii fiscale.
"Optiunea promovata prin legea in discutie reprezinta un subterfugiu prin care se aduce atingere chiar substantei dreptului la pensie”, spune documentul.
Instituirea taxei contravine principiului independentei judecatorilor, mai atrage atentia un argument.
"Garantia asigurarii independentei judecatorilor in componenta sa economica implica nu doar remunerarea la un nivel inalt a muncii acestora, ci si oferirea ulterior incetarii activitatii acestora a unui nivel al pensiei cat mai apropiat de cel al salariului avut inainte de pensionare, in acest sens fiind prevederile bine cunoscute ale unei serii de recomandari si avize ale organismelor internationale cu preocupari in domeniul justitiei", se mai sustine in argumentarea trimisa CCR.
Este notabil sa amintim si faptul ca secretarul Camerei Deputatilor a sustinut ca pe tema impozitarii pensiilor speciale s-a intamplat doar "ipocrizie si minciuna", intrucat aplicarea unui impozit nu necesita votul plenului comun pentru ca nu aduce atingere dreptului parlamentarului de a obtine o pensie. "Faptul ca impozitezi nu trebuie supus plenului comun pentru ca discutam de Codul fiscal. Cand a mai fost Codul fiscal modificat prin votul comun al plenului? Daca ieri ati facut un lucru bun si ati impozitat pensiile speciale cu 85%, atunci astazi faceti un lucru gresit si transformati proiectul constitutional de ieri intr-unul neconstitutional", a mai spus acesta.
Ramane de vazut ce va decide CCR cu privire la impozitarea pensiilor speciale.
Cert e ca unii cititori E-Juridic au intuit corect care va fi deznodamantul acestei initiative legislative.
Votati articolul "Impozitarea pensiilor speciale, la CCR":
Monitorul Oficial nr. 692 din 29 Septembrie 2011
Spete - contencios administrativ (Selectiuni - Cuprins pe Spete)